
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

изх. № …………………………………
ДО

ОБЩИСКИ СЪВЕТ ЗЛАТОГРАД

ДОКЛАДНА ЗАПИСКА

от   
Относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Докладна записка с изх. № 61-00-254/07.06.2024 г. предложих на Общински съвет Златоград проект на решение за увеличаване на разходите по  параграф 10-30 „Текущ ремонт“, в дейност „Изграждане, ремонт и поддържане на уличната мрежа“, с 4 330,51 лв. и в дейност „Служби и дейности по поддържане, ремонт и изграждане на пътищата, с 46 547,64 лв., предвид необходимостта от осигуряване на безопасността на движението на МПС и хора, но положително решение по нея не се прие от общинските съветници.

Предвид факта, че неравностите и дупките по уличната мрежа и общинските пътища създават ежедневно предпоставки за пътно-транспортни произшествия, както и до повреди  на моторните превозни средства, е необходимо ежегодно, текущо поддържане на най-уязвимите участъци. 

За нормалното поддържането в изправност на уличната мрежа в Златоград и общинските пътища, се извърши обход и оглед на място. Определиха се и се замериха участъците, в които настилката е нарушена, частично или на по-големи участъци, за които е необходимо да се извършат асфалтови кърпежи. Изготвени са количествено-стойностни сметки за текущ ремонт - асфалтови кърпежи за улиците в гр. Златоград и общинските пътища - за с. Пресока, за с. Ерма река и за с. Долен, в които са определени строителни дейности по количества и стойност, съответно 4330,51 лв., 1618,14 лв., 24922,38 лв. и 20007,12 лв.

С Докладна записка с изх. № 61-00-302/02.07.2024г. отправих искане към Общински съвет Златоград за повторно разглеждане на тази докладна записка, но отново положително решение по нея не се прие от общинските съветници.
Със свое писмо, Кметът на с. Ерма река ми сигнализира, че констатираните места с нарушения в асфалтовата настилка по общинския път за с. Ерма река са станали още по-големи и по-дълбоки. Предлага да се предвидят още 9 000 лв. към първоначално определените средства за извършване на текущ ремонт на пътното платно на общинския път за осигуряване на безопасно движение по него.

 Във връзка с горе изложеното и с цел възстановяване и подобряване на  транспортно-експлоатационните качества на уличната мрежа в Златоград и общинските пътища за с.Долен, за с.Ерма река и с.Пресока, предлагам да се осигурят, предвидените в КСС средства, в размер на 50 878,15 лв. с включен ДДС, за извършване на строително-ремонтните дейности – асфалтови кърпежи - като текущ ремонт, като за общинския път за с. Ерма река те се увеличат с 9 000 лв.

Във връзка с гореизложеното, предлагам на Общински съвет – Златоград да разгледа и приеме следните проекти на решения
РЕШЕНИЕ I:
На основание чл.124, ал.2 от Закона за публичните финанси и във връзка с т.22 от Решение № И 57 от 19.02.2024 г. на Общински съвет - Златоград, Общински съвет Златоград:
РЕШИ:

1. Одобрява промяна на бюджета на Община Златоград за 2024 г., приет с Решение № И 57 от 19.02.2024 г., както следва:

1.1 Увеличава разходите по  параграф 10-30 „Текущ ремонт“, в дейност „Изграждане, ремонт и поддържане на уличната мрежа“, с 4 330,51 лв. и в дейност „Служби и дейности по поддържане, ремонт и изграждане на пътищата, с 46 547,64 лв.
1.2 Средствата да се осигурят за сметка на резерва за непредвидени и неотложни разходи от местна дейност „Резерв“.

2. Възлага на кмета на Община Златоград да извърши съответните промени по бюджета на общината за 2024 г. 
3. На основание чл.60, ал.1 от АПК, допуска предварително изпълнение, поради следните мотиви: Налице е особено важен обществен интерес, свързан с безопасността на движение по общинския път за с. Ерма река.
Р Е Ш Е Н И Е II:

На основание чл. 21, ал.1, т.6 от ЗМСМА във връзка с необходимостта от подобряване на настилката на общинския път за с. Ерма река, Общински съвет Златоград

РЕШИ:


1. Одобрява разходи в размер на 9 000,00 лв., за възстановяване на компрометирани участъци в асфалтовата настилка на общинския път за с. Ерма река, с източник на финансиране : приходи от концесии за 2024 г.


2. На основание чл.60, ал.1 от АПК, допуска предварително изпълнение, поради следните мотиви: Налице е особено важен обществен интерес, свързан с безопасността на движение по общинския път за с. Ерма река.
С уважение,

МИРОСЛАВ ЯНЧЕВ

Кмет на Община Златоград

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

